== Senere liv ==
Hancock tog nederlaget ved valget i fin stil og deltog i Garfields indsættelse som præsident.<ref>Walker, p. 311.</ref> Efter valget fortsatte Hancock som kommandant i New York. Han blev valgt til præsident for [[National Rifle Association of America]] i 1881, og forklarede at ”foreningens formål er at forøge landets militære styrke ved at sørge for færdigheden i omgangen med våben er lige så stor som i Uafhængighedskrigens dage."<ref>Kopel, ''National Review''.</ref> Han var øverstkommanderende for vetranorganisationen [[MOLLUS]] fra 1879 til sin død i 1886. Han skrev ''Reports of Major General W. S. Hancock upon Indian Affairs'', der blev udgivet i 1867.<ref name=Eicher/> Hancocks sidste offentlige optræden var ved begravelsen af præsident Grant I 1885. Samme år foretog han i større ubemærkethed en rejse til Gettysburg.<ref>Jordan, pp. 312–13.</ref>
Politiske_valg